Leošinos tvenkinys
55°35′43″ š. pl. 23°14′36″ r. ilg.﻿ / ﻿55.59528°š. pl. 23.24333°r. ilg.﻿ / 55.59528; 23.24333 Leošinos tvenkinys – tvenkinys Lietuvoje, Kelmės rajone, 2,5 km į rytus nuo Tytuvėnų. Sudarytas užtvenkus bevardį upelį (Šušvės intakas) 4 km nuo jo žiočių. Tvenkinio ilgis iš pietryčių į šiaurės vakarus – 0,53 km, plotis – iki 0,22 km. Tvenkinys gausiai užžėlęs vandens augalija. Altitudė 138 m. Krantai žemi. Vakarinis ir pietinis krantai pelkėti, apaugę mišku. Į šiaurės vakarus plyti miškinga virš 25 ha dydžio Bridvaišio pelkė. Aplink kitus krantus plyti dirbami laukai. Į šiaurę yra Leošinos kaimas, rytuose – Paraskalnio kaimas. Rytine pakrante eina kelias  2127  Skogalis–Leošina–Pašakarnis .